als_Latn dik_Latn sna_Latn
Tirana U17 e drejtuar nga trajneri Sulejman Mema fitoi për të dytin vit radhazi Kupën e Shqipërisë, ndërsa sot mposhti Vllazninë në finale pas gjuajtjeve të 11-metërshave.
Koha e rregullt përfundoi 0-0 dhe të dyja skuadrat iu drejtuan pikës së bardhë të penalltive. Rezultati në fund u fiksua në shifrat 5-4, ndërsa protagonist ishte portieri i talentuar i Tiranës U17, Drilon Mati, i cili priti 11-metërshin e fundit të ekzekutuar nga shkodranët duke i dhënë trofeun bardhebluve të vegjël.
“U ndjeva shumë i lumtur për këtë sukses, sepse ishte një javë e lodhshme per ne. Kemi punuar shumë për këtë ndeshje dhe besonim te aftësitë tona se mund t’ia dilnim që ta fitonim Kupën”, thotë për newsport.al, portieri i talentuar i Tiranës U17, Drilon Mati.
Instikti i tij në 11-metërshin e fundit të ekzekutuar nga Vllaznia për të kapur krahun e djathtë të tij. “Nuk isha i sigurt në fillim se cilin krah do të zgjidhja për t’u hedhur, por e kuptova në moment se ku do të gjuante kundërshtari”, shprehet portieri i bardhebluve, i cili pyetjes nëse mori ndonjë këshillë nga trajneri ose shokët e skuadrës përpara se të priste penalltinë, i përgjigjet: “Jo nuk më tha askush, thjesht i besova instiktit tim”.
Tirana U17 e fiton Kupën e Shqipërisë për të dytin vit radhazi, ndërsa portieri Mati ia dedikon këtë sukses: “Familjes sime dhe gjithë tifozëve bardheblu. Idhulli im? Mark Andre Ter Stegen, portieri i Barcelonës. Ëndërra ime është që të bëhem një portier i njohur dhe i suksesshëm në kampionatin shqiptar dhe pse jo edhe jashtë kufijve të vendit. Gjithsesi, deri në atë moment do më duhet punë dhe sakrificë dhe jam gati për të dhënë maksimumin çdo ditë për të realizuar objektivat e mi”, përfundon për newsport.al, portieri i Tiranës U17, Drilon Mati.
als_Latn als_Latn als_Latn als_Latn als_Latn